Mont de Liban

O mont de Liban u cordelera d'o Liban (en arabe جبل لبنان, Ǧabal Lubnān) ye un macizo montanyoso que se troba entre a depresión de Trípol e o río Litani, dentro d'o territorio de Liban, trescurzando-lo tot dende nord-este enta sud-este conformando d'esta traza dos arias espacials diferenciatas en territorio, clima y economia.

A tuca mes alta ye o Qurnat al-Sawdā, de 3.088 msnm. La mayor parte d'as suyas atras tucas destacables se troban entre os 1.900 y los 2.700 msnm . A suya ubicación, debant d'a linia de costa Mediterrania, li permite de recibir precipitacions a man d'os 1.500 mm anyals en o norte y a los 1.000 en o sud, deixando a l'ueste d'a cadena zonas aridas a sotavento d'as borrascas.

A tierra ye calsinosa, con substratos rocosos de calsineras, o que permite una filtración d'as auguas y erosión intensa que han formato profundas foces en os zaguers tiempos cheolochicos.

A estratechica situación permitió en o pasato estar refuchio de comunidaz heterodoxas como os maronins, os chiitas u os drusos, encara a fins d'o sieglo XX, y esto ha estato enchaquia de campanyas militars adrezatas contra os libaneses pa sozmeter-los u orichinatas por libaneses en o suyo deseyo d'independencia.

A población en o sieglo XXI ye menos numerosa que en o pasato, y a mayoría han ito emigrando enta a la costa (Sidón, Yūniya, Beirut y Trípoli), y en menor mesura a las poblacions de l'interior como Zahla y Baalbek. A economía d'a zona se basa en o pastoreyo, a sericicultura, o cautivo d'a vinya y l'olivera, tamién as hortalicias y árbols fruitals en faxas de mida chica. Tamién ha preso importancia o turismo, principalment d'ivierno, destacando a existencia de tres estacions de esquí ubiertas.

 Toponimia 
En "La Flor de las Ystorias d'Orient" de Chuan Ferrández d'Heredia s'escribe "Mont de Liban":

En o "Libro d'o Trasoro" escriben Mont de Liban:

 Bibliografía 
 Blanchard, R. Geografía universal, artículo Asia occidental. Edit. Montaner y Simón. Barcelona, 1959.

Liban